**SKAIDROJOŠ APRAKSTS**

Jelgavas 1. internātpamatskolas teritorijas labiekārtojums veidots tā , lai tas būtu drošs un ērti lietojams gan bērniem ar īpašajām vajadzībām, gan skolas personālam. Teritorijā paredzēts nomainīt esošās novecojušās inženierkomunikācijas ( ūdensvads, kanalizācija, drenāža) . Teritorijā paredzēts demontēt bīstamos objektus – savu laiku nokalpojušu šķūni un vecas tualetes pamatus.

**DEMONTĀŽAS DARBI**

Teritorijā paredzēts demontēt divas būves:

1) Savu laiku nokalpojušu malkas šķūni ( fiziskais nolietojums 95%) (būves kadastra Nr.09000360220006). Šķūnis veidots no nesošām koka karkasa konstrukcijām uz stabveida dzelzsbetona pamatiem. Šķūnis apšūts ar koka dēļiem, jumts azbestcementa viļņotās loksnes. Šķūņa apbūves laukums 47,8 m2, būvtilpums 215 m3.

2) Tualete (fiziskais nolietojums 100%) ( būves kadastra Nr.09000360220009), apbūves laukums 38,0 m2. . Pati tualete jau ir demontēta, un netiek ekspluatēta. Palikušās ēkas pamatu daļas – tvertnes paredzēts demontēt .

Pēc demontāžas darbu pabeigšanas paredzēta būvgružu izvešana un teritorijas sakārtošana.

Pārējie demontāžas darbi ( segumi, inženierkomunikācijas, esoši elementi ) sīkāk skatāmi GP lapās katrā kārtā norādīti veicamo darbu apjomos

**PROJEKTĒTIE SEGUMI**

Teritorijā plānotie celiņi un laukumi, izņemot autostāvvietas un tehniskās apkalpes zonu, veidoti vienā līmenī, nodrošinot ērtu pārvietošanos bērniem ar kustību traucējumiem. Pamatā paredzēts pelēks betona bruģakmens 200x100x60mm segums, zonās kur paredzēta autotransporta kustība – 200x100x80mm. Rotaļu laukuma zonā, kopējās kompozīcijas izveidei, paredzēti nelieli dzeltenā un sarkanā betona bruģakmens laukumi.

Rotaļu laukumam un vingrošanas zonai paredzēts liets gumijas segums sarkanā, zaļā un dzeltenā krāsā uz dolomīta šķembu pamatnes. To biezums atkarīgs no rotaļu elementu specifikācijās norādītajiem iespējamiem krišanas augstumiem. Basketbola/volejbola laukumam un stadiona skrejceļiem paredzēts liets gumijas segums uz asfaltbetona pamatnes. Gumijas segumu ieklāšana precizējama ar piegādātāja tehnoloģiju. Futbola laukumam veidojams stiprināta zāliena segums.

**LABIEKĀRTOJUMA ELEMENTI**

Atpūtai un nelielai pasēdēšanai teritorijā paredzēts izvietot 12.gab. soliņus ar 4.gab. atkritumu urnām.

Kā viens no nepieciešamiem elementiem tiek paredzēti lokveida velostatīvi, kas nodrošinās iespēju 24 velo novietošanai.

Ugunskura vietas zonā paredzēti 2 piknika galdi, kas paredzēti arī piebraukšanai ar ratiņkrēsliem.

Lai nodrošinātu āra pastaigu iespējas dažādos laikapstākļos paredzēta nojume (mazēka). Nojumes komplekts ar montāžu ( Justīne 2 - vai analogs) 20,1m2 , stikla paketes, koka konstrukcijas krāsotas, stabveida betona pamati, bitumena šķindeļu jumts , bruģakmens grīda.

Esošā lācīšu skulptūra saglabājama un novietojama dekoratīvo stādījumu dobē pretim iekšpagalma ieejai skolā.

**ROTAĻU UN SPORTA LAUKUMU ELEMENTI**

Rotaļu un sporta laukumu elementi izvēlēti tādi, lai tos varētu izmantot arī bērni ar īpašajām vajadzībām. Izvēlētie rotaļu elementi var tikt aizstāti ar analogiem. Esošās koka līdzsvara šūpoles ar dekoratīvajām dzīvnieku skulptūrām, atjaunojamas un izvietojamas jaunveidotā laukumā.

**PROJEKTĒTAIS ŽOGS**

Teritorijas norobežošanai gar Institūta, Vecā ceļa un Zāļu ielām paredzēts 418m metāla žogs ar pasētu, diviem 4m iebraucamajiem un trīs 1m platiem gājēju vārtiem. Privātās apbūves teritorijas nodalīšanai paredzēts 160m metināts sieta žogs. Nelielā posmā tiek saglabāts esošs žoga posms. Žoga balstu pamatu izbūve veicama ar urbšanas metodi .

**PROJEKTĒTIE APSTĀDĪJUMI**

Plānojot jauno labiekārtojuma koncepciju, iespēju robežās saglabāti esošie koki un krūmi.

Tā kā teritorijā jau atrodas liels skaits esošo koku, tad pārsvarā paredzēti tikai krūmu un ziemciešu stādījumi. Tiek paredzētas gan jaunas dekoratīvo stādījumu zonas, gan papildināti jau esošie stādījumi.

Stādījumiem izmantoti augi tā, lai apstādījumi būtu dekoratīvi sezonās, kad skolas teritorija tiek izmantota visintensīvāk.

Visā teritorijā veicama esošo koku sakopšana kā arī atsevišķu koku un krūmu izņemšana.

**STĀDĪJUMU KOPŠANA**

Regulāri jāveic lapu un skuju kokaugu zaru apgriešana un veidošana, vadoties pēc sugas īpatnībām. Visiem stādījumiem jāparedz regulāra mēslošana pavasarī ar NPK, rudenī ar KP mēslojumu, jāparedz arī regulāra ravēšana, laistīšana un 1x gadā mulčas atjaunošana. Veģetācijas sezonas laikā zāliens jāpļauj ne retāk par 1 x nedēļā. Pirmajā gadā pēc ierīkošanas jāveic regulāra stādījumu laistīšanu.

**TERITORIJAS APGŪŠANA PA KĀRTĀM**

Teritorijas labiekārtojuma un apstādījumu ierīkošana paredzēta vairākās realizācijas kārtās . Paredzētas 5 būvdarbu kārtas – sīkāk skatīt GP-8. Pirms konkrētās labiekārtošanas kārtas darbu veikšanas paredzēts nomainīt zem tās esošos inženiertīklus ūdensvadu un kanalizāciju, kā arī izveidot drenžas un lietus ūdens novadīšanas risinājumus stadionam un stāvlaukumam. Zem basketbola laukuma izmantojama esoša drenāžas sistēma , kuru paredzēts atslēgt no fekālās kanalizācijas un novadīt uz grāvi pie Vecā ceļa. ŪKT/LKT izbūves darbi paredzēti veikt pa kārtām atbilstoši labiekārtošanas dabu kārtām GP-8 lapā uzrādītajām.

Arhitekte: Iveta Lāčauniece